দোহাজারী থেকে কক্সবাজার পর্যন্ত রেললাইন নির্মাণ প্রকল্পে চুনতি অভয়ারণ্যের ভেতর দিয়ে প্রস্তাবিত এই রেললাইনের উপরেই রয়েছে হাতি চলাচলের সক্রিয় করিডোর ও মৌসুমী করিডোর। একইভাবে চকরিয়া উপজেলার ফাঁসিয়াখালী এবং খুটাখালী ইউনিয়নের মেধাকচ্ছপিয়া জাতীয় উদ্যানের হাতি চলাচলের-করিডোরের উপর দিয়ে কক্সবাজার যাবে রেললাইন। চট্টগ্রাম থেকে কক্সবাজার পর্যন্ত রেললাইন নির্মাণ প্রকল্পের প্রায় ২৭ কিলোমিটার পাহাড়ি এলাকা বন্যহাতির জন্য মরণফাঁদে পরিণত হবে ধারণা করছেন বনকর্মকর্তারা। ওই রেললাইনের অধীনে পাহাড়ের ভেতরে অন্তত ২১টি স্থানে রয়েছে হাতির বসতি এবং চলাচলের পথ।